Banting Resepteboek – die foto’s – toortsie.com
Banting Resepteboek – die foto’s
Oktober 10, 2015 Oktober 31, 2015 ~ Toortsie
Die foto’s vir die resepteboek is toe geneem. Kyk, as ek hierdie week as ‘n emosionele tuimeltrein beskryf, is dit liggies gestel.
Sien, sonder die kosmakery sou hierdie week reeds erg rof wees, die kosstories was ekstra. Dit het behoorlike beplanning gekos. Die duiwel was ook behoorlik listig en het allerhande onnodighede in my ore gefluister, net om my emosies op hol te jaag.
Uiteindelik is my kossies gemaak, gepak en kon ek Vrydagoggend die tog onderneem na my vriendin. Dáár het ons die kosmakery voortgesit, die kos stileer en haar dogter, die fotograaf, kon die foto’s neem.
Wat ‘n heerlike dag! Wat ‘n suksesvolle dag! Ons het regte foto’s geneem van regte kos, koppe bymekaar gesit, kreatief gewees. Niks plastiekkos gebruik, soos ek hoor dit deesdae gedoen word nie. Ons het geproe, resepte selfs verbeter indien dit nodig was.
Die aand was ons moeg, lyfseer, maar ons harte was warm. Ons is vol moed vir hierdie boek. Nou kort daar nog groot redigering van die inhoud, om die reseptaal orals perfek te kry, dan nog die uitleg van die boek.
My hart sing!
Ek lap so ‘n paar geheimpies uit, sommer met my selfoon geneem.
Ek vertrou die blou tone sal darem nie die boek haal nie! 🙂
Kyk uit vir Toortsie se Banting Boerekos, hopelik binnekort!
Skakels na my boekbesprekings op Pinterest.
Posted in Banting, LCHF,Boeke en flieks	BantingBanting Boerekos
‹ PreviousVerskoon my asb
Next ›Toortsie se Toeka Tokkel oor Bestuur
40 thoughts on “Banting Resepteboek – die foto’s”
Oktober 10, 2015 om 10:29 nm
Jinne jy is oulik!Daardie kos lyk smullekker.Dis darem baie bevredigend om so skeppend te wees!
Oktober 10, 2015 om 10:39 nm
Dis regtig lekker. Heeltemal buite my normale verwysingsraamwerk.
Oktober 10, 2015 om 11:04 nm
Maggies man, dit gaan n wenner wees! So n “side line” kan heel bevredigend wees. Mens is na so n sessie so moeg maar dis n lekker moeg. Sukses sal dit beslis wees.
Oktober 10, 2015 om 11:06 nm
Ek hoop van harte so!
Oktober 10, 2015 om 11:20 nm
Ja man! Positive thinking! Gaan dit n gedrukte boek word? Amazon het ook n afdeling waar jy net hoef te druk as daar n bestelling kom of so iets. Dink jy moet n boek of wat stuur om te verkoop en dan kan jy net aanvul soos wat dit verkoop!
Oktober 11, 2015 om 7:30 vm
Ek moet nog baie leer. By jou leer. Hoe werk hierdie Amazon ding? Stuur jy dit as eboek in?
Oktober 11, 2015 om 9:29 vm
Myne is spesifiek geformat as eboek om op Kindle te werk. Dis nogal n proses. Het juis nou my boek hersien omdat dit nie uitgekom het soos ek wou nie. Hy lyk nou sommer baie beter. Dit vat tot 72 uur om op Amazon te kom. Eerste keer het dit twee dae gevat toe was hy reg. Ek vermoed hy sal seker Dinsdag hernu wees.
Ek het egter weer die hele dag gesit. Tog het ek dit hierdie keer beter en vinniger reggekry.
Oktober 11, 2015 om 9:45 vm
Sjoe. Wat kos dit dan as iemad die gedrukte weergawe wil hê?
Oktober 11, 2015 om 10:02 vm
Jong jy moet rerig by Amazon gaan lees. Ek sal nog weer more verder vir jou opsoek. Volgens my betaal jy nie. Jy betaal met boeke wat verkoop is. Ek dink hul sal vir jou n prys uitwerk. Die eboek kos my niks om te publiseer nie!
Oktober 11, 2015 om 10:31 vm
Ek sal gaan lees. Dankie
Oktober 11, 2015 om 10:58 vm
Ek moet nou eers gaan slaap dis al na tien in aand. Skoon suf gewerk.
Oktober 11, 2015 om 7:01 vm
Foto’s lyk pragtig!
Oktober 11, 2015 om 9:10 vm
Hi Toortsie , die tipe blog is nou so reg in my kraal. Ek het nog nooit kos afgeneem nie , net afgesluk. En al die ontwikkeling vind om my maag plaas.
Oktober 11, 2015 om 9:17 vm
Oktober 11, 2015 om 9:12 vm
Ek wil ook in n kos koor sing!!!!
Wat doen mens in so ‘n koor? Eet? 🙂
Oktober 11, 2015 om 9:23 vm
Ek kon nog nooit ritme hou met regte musiek nie , maar ek is seker ek eet n koskoor in n ritme in. Die reuk, die smaak, die voorbereiding van kos is soos musiek in my ore ( en n wals om my pens). En dan die vooreg om te kan eet en genoeg te kan he om te oorleef is n gawe van Bo.
Oktober 11, 2015 om 9:43 vm
Oktober 11, 2015 om 9:25 vm
Die grootste vreugde en plesier in my lewe is om te sien mense geniet die kos wat ek gemaak het.
Oktober 11, 2015 om 9:28 vm
Iewers is n liedjie wat se my ouma is in kaneel , en my vrou is in die kombuis ………. of so iets.
Oktober 11, 2015 om 9:44 vm
My nooi is in ‘n nartjie, my ouma in kaneel. Daar’s iemand in anys, ‘n vrou in elke geur.
Oktober 11, 2015 om 11:10 vm
En ek kannie wag vir die resepteboek nie!
Groetnis uit ‘n warm en erg winderige Margate, KZN
Oktober 11, 2015 om 5:25 nm
Dan moet ek nou vinnig werk!
Oktober 11, 2015 om 2:59 nm
Sien sommer baie daarna uit!
Oktober 11, 2015 om 4:42 nm
Dit gaan alles die moeite werd wees…. en jy gaan so trots voel!!!
Oktober 11, 2015 om 9:06 nm
Ek het nounet inligting oor my boek gekry – hy is nou weer aanlyn. Hier is die inligting oor die gedrukte boek.
Oktober 11, 2015 om 9:44 nm
Dankie! Ek het nog ‘n entjie om te gaan.
Oktober 11, 2015 om 11:34 nm
Dis goed om betyds voor te berei. Sal jou help sodra jy jou proeflees gedoen het en jou fotos op reël is
Oktober 12, 2015 om 6:42 vm
Oktober 11, 2015 om 9:07 nm
Ek sien jy kan nie kliek nie maar as jy CreateSpace intik kan dit werk
Oktober 11, 2015 om 9:16 nm
Mmm – smullekker! Daardie laaste foto van die melktert? lyk besonders. Ek proe dit al klaar …
Oktober 13, 2015 om 9:51 nm
Ek bly eintlik weg van die banting onderwerp (olie en water, jy weet wat ek meen), maar my beste vriendin bant ook. Sy kry egter soooo warm daar in die droë Gauteng op die oomblik dat sy niks lus is vir kos nie. Maar ek dink hierdie foto’s sal sommer enige iemand lus maak! Goed gedoen, wat ‘n projek om aan te vat. Dink ook so iets is baie bevredigend. (outomaties kyk ek natuurlik hoe ek die bant kan vervang met vegan – my cashew neut kaaskoek lyk net so 😉 ).
Oktober 14, 2015 om 6:42 vm
Die cashew kaaskoek klink nét so lekker!
Oktober 14, 2015 om 7:18 vm
Dis ‘n projek wat ek nooit gedink het ek sal aanpak nie, ook nie die omvang daarvan nie! 🙂 Dis voorwaar ‘n verskuiwing van gemaksonegrense. Die blou tone sal hopelik nie die boek haal nie! 🙂
Oktober 14, 2015 om 9:07 nm
Hehehe, die blou tone gee dit iets persoonliks 😉
Oktober 14, 2015 om 9:22 nm
Ek het dit nie gesien nie. Ons plaaslike koeranteienaar let dit toe op. Hy wou weet wie se tone dit is. Ek voel hý is die koerantman en moet maar dit self uitsnuffel! 🙂
Oktober 15, 2015 om 11:59 vm
het jy vandag plakkies aan? 😉
Oktober 23, 2015 om 2:44 nm
Ek geniet jou blog baie! Ek en my manlief is baie gelukkige ‘banters’ al sedert Mei 2014. Ek sal virseker jou boek koop.
Jy kan gerus ook kyk na Groep 7 drukkers. Gesels met Ilette Strydom. Baie professionele en vriendelike diens.
Oktober 23, 2015 om 2:49 nm
Dankie vir die raad! Ek sal beslis navraag doen.